Keskustelu:Herkku Hernesniemi

message: Onko edes riittävän merkittävä wikipediaan vai ovatko kaikki kunnanvaltuutetut automaattisesti wikimerkittäviä? Tarvitaan merkittävyyskeskustelua. 87.93.88.17 17. lokakuuta 2015 kello 18.41 (EEST)
replies: text: Ei ole wikimerkittävä, pois.87.95.132.147 19. lokakuuta 2015 kello 15.31 (EEST)
Artikkelissa jää tosiaan epäselväksi tuliko tämä herra valituksi eduskuntaan. Mutta jos kansanedustaja, niin eikähän myös merkittävä. .. Cimon Avaro 19. lokakuuta 2015 kello 18.04 (EEST)
Tarkemmin luettuani, ehkei kuitenkaan valittu eduskuntaan. Sitten herää toinen kysymys. Olisivatko sirpalepuolueiden ääniharavat merkittäviä, kun kerran sirpalepuolueetkin ovat. -- Cimon Avaro 19. lokakuuta 2015 kello 18.12 (EEST)

text: Aiemmin merkittävyyskeskustelussa Petrus Pennanen poistettiin vähän epämääräisin perustein ("ei viitsi äänestää, kun äänestys vaikeuttaisi mahdollista palauttamista"). Siinä oli kyseessä vielä suurimman ja niukimmin vailla kansanedustajia jääneen pienpuolueen ääniharava. Tässä, kuten Pennasenkin tapauksessa ja monilla eduskuntapuolueittein eduskuntaan valitsematta jääneillä kunnallispoliitikoilla tilanne on kai likimain sama: Luotettavia, riippumattomia lähteitä (so. muutkin kuin oman puolueen lehdet ja media) luultavasti löytyy, mutta se edellyttää käytännössä leikekirjan tai kirjanmerkkiarkiston ylläpitoa, johon harva muokkaaja vaivautuu. (Tässä nyt kai on vähän vaivauduttu.) Toisaalta tämän merkittävyysluokan poliitikoilla ongelmana on joka vaalien alla toistuva laadultaan yleensä heikko tai ainakin epätasainen artikkelitarjonta, joissa riippumattomia lähteitä ei useinkaan ole maltettu etsiä ja sisältökin on usein joko heikkolaatuista tai mainosmaista tai muuten epäneutraalia, mikä edelleen on johtanut suuntaviivaan, että "pelkät" näkyvätkin kunnallispoliitikot tms. yleensä poistetaan, ellei ole muita ansioita, joita on sitten hiukan kirjattu suuntaviivoihin. Mutta noin kaiken kaikkiaan, niin voisiko tästä nyt yhtyä juuri tähän samaan kysymykseen, että "ovatko sirpalepuolueiden ääniharavat merkittäviä"? --Urjanhai (keskustelu) 19. lokakuuta 2015 kello 18.44 (EEST)
replies: text: :Pelkkä kunnanvaltuuston jäsenyys ei ole yleensä riittänyt merkittävyyteen. Tässä tapauksessa henkilö ei ole myöskään ollut esim. valtuuston puheenjohtaja. Kaikki rekisteröidyt puolueet ovat toki merkittäviä, mutta Hernesniemi ei ole koskaan kuulunut puoluejohtoon ja on ollut esillä lähinnä paikallisessa mediassa. Mielestäni vuoden 1999 "vaalimenestys" ei ole riittävä kriteeri, mutta toistakin mieltä voi olla (onko tästä ennakkotapauksia wikipediassa). Ko. henkilö on ollut myös asukasliiton puheenjohtaja, mikä tuo liitto sitten on ja onko se merkittävää tai esim. tuo että on valittu Nokialla vuoden nokinäädäksi (joka kunnassahan on jotain vastaavia "vuoden kuntalainen" -kilpailuja, ei niistä yleensä kai wikipediassa mitään ole). Mielipiteitä kehiin.188.67.133.197 19. lokakuuta 2015 kello 19.50 (EEST)
replies: text: ::Olisin kyllä taipuvainen kannnale että merkitävät ääniharavat voisi pitää isoimmista sirpalepuolueista, mutta rajanveto pienempien puolueiden suuntaan on lu9nnollisesti hankala. Eli tässä tapauksessa pitäisin, mutten vetäisi mitään ohjenuoraa että kaikkien puoluerekisterissä olevien pu9lueiden ääniharavat olisivat automaattisesti merkittäviä. Saatatkos sen selkeämmin sanioa. --Cimon Avaro 19. lokakuuta 2015 kello 21.30 (EEST)
replies: text: ::::Juu ei, jos on kovin pieni puolue, niin ääniharavaksi pääsee ilman merkittävää tunnettuutta tai edes suurta äänimäärää. Mitä näitä nyt oli joogalentäjiä, eläkeläisiä sun muita.--Urjanhai (keskustelu) 19. lokakuuta 2015 kello 22.24 (EEST)

text: : Siis hetkonen. Onko Pennasta koskaan valittu mihinkään luottamustoimeen vaaleilla? Hernesniemi on valittu kaupunginvaltuustoon 31 vuoden ajan. Hän on ollut paikalla jokaikisessä valtuuston kokouksessa, mistä myös saanut julkisuutta. Kuolema oli tiistaiaamuna Aamulehden verkkosivujen pääuutinen. Lisäksi se uutisoitiin paikallis- ja maakuntamedian lisäksi myös Iltalehden ja MTV:n sivuilla. --Elena (keskustelu) 19. lokakuuta 2015 kello 23.15 (EEST)
replies: text: ::Joo, rajanveto on hankalaa, mutta tämä on ollut paitsi mediajulkkis myös melkoinen pitkäaikainen vaikuttaja. Nyky-SKP on ollut isoin pienpuolueista monissa vaaleissa. Vaikken sen kannattaja olekaan (mikä on epärelevanttia), kannatan tämän artikkelin säilyttämistä ihan kunnianosoituksena pitkälle ja näkyvälle elämäntyölle ja koska hänestä kysytään että kuka tämä oikein oli. --Höyhens (keskustelu) 19. lokakuuta 2015 kello 23.36 (EEST)
replies: text: :::Ensimmäinen peruste ei mielestäni ole järin hyvä, toinen ehkä. Tunnettuus vaikuttaa paikalliselta, vaikka kuolema valtakunnanmediassa noteerattiinkin. Kun kunnallispoliitikkous ei ole merkittävää niin en oikein näe että se olisi sitä pitkään jatkuvanakaan. Oliko tuo ”Herkku” muuten miehen ihan oikea nimi? --Louhikärmes (keskustelu) 19. lokakuuta 2015 kello 23.53 (EEST)
replies: text: ::::Paikallisuushan ei ole epämerkittävyysperuste paitsi jos niin erikseen muista kuin lähdesyistä päätetään. Lähteitä kyllä on, tässä tapauksessa maakunnallisia ja valtakunnallisiakin. Tämmöiset arvostetut ja huomatut persoonat kai menevät kokonaisarvion kautta. Nimestä herkku voisi arvella, että olisiko lempinimi virallistettu, niin kuin monella muullakin.--Urjanhai (keskustelu) 20. lokakuuta 2015 kello 00.45 (EEST)
replies: text: :::::Mulla ei ole tähän lähdettä, mutta muistelen kuulleni että hän oli syntyjään Mauri H, josta väännetty Herkku olisi virallistettu. --Höyhens (keskustelu) 20. lokakuuta 2015 kello 05.37 (EEST)

text: :::::Kaikki ovat epämerkittäviä kunnes toisin todistetaan, joten mitään ”epämerkittävyysperusteita” ei olekaan. Lähteiden olemassaolo sinänsä ei ole riittävä peruste merkittävyydelle. Merkittävyys julkisuuden perusteella edellyttäisi, että ”julkisuus on ollut laajaa”, mistä en ole vakuuttunut tässä tilanteessa, kun kuolema tuntuu laajimmin mediassa huuomiodulta tapahtumalta, ja muut esitetty julkisuus aika pienimuotoista. Samoin kunnallisvaltuustossa oleminen sinällään ei riitä. Vakuuttavimpana argumenttina pitäisin ääniharavuutta. --Louhikärmes (keskustelu) 20. lokakuuta 2015 kello 10.06 (EEST)
replies: text: :::::::Niin, merkittävyyshän osoitetaan lähteillä, ja niin kauan riittävän kattavia lähteitä ei ole esitetty, merkittävyyttä lähteillä ei ole osoitettu. Meillähän ei ole mitään evidenssiä ("tuntuu"), onko vai ei julkisuus ollut laajempaa kuin tässä esitetyt lähteet. Yleisin tapaus merkittävyysarvioinnissa lienee, että evidenssiä ei jaksa kukaan kaivaa, mutta se fakta mikä siitä jää käteen, on vain, että merkittävyyttä ei ole osoitettu, ilman että välttämättä olisi mitään varmuutta ("tuntuu") tai edes mahdollisuutta koettaa ilman lähteitä arvailla, onko laajaa julkisuutta lopulta tosiasiassa ollut vai ei. --Urjanhai (keskustelu) 20. lokakuuta 2015 kello 10.23 (EEST)
replies: text: :::::::: Lisäsin artikkeliin nyt hieman lähteitä. Valtaosan artikkelista on kirjoittanut (luotettavana wikipedistinä tunnettu) Käyttäjä:Ap4k, joka on käyttänyt ilmeisesti enimmäkseen kirjalähteitä, joita on hankala näin pari päivän varoitusajalla jälkeenpäin lisätä. --Elena (keskustelu) 20. lokakuuta 2015 kello 21.45 (EEST)
replies: text: :::::::::Jotenkin nyt artikkelissa on vähän väkinäisen saavutusten kalastamisen maku, mutta ehkä voisin kallistua nyt kokonaisuutena säilyttämisen puolelle... --Louhikärmes (keskustelu) 20. lokakuuta 2015 kello 22.55 (EEST)

text: Tavallinen kunnallispolitiikko. Eläessään vain paikallista julkisuutta, esim Tampereella ei mitenkään tunnettu. Ei tarvetta esitellä Wikipediassa. Gopase+f (keskustelu) 20. lokakuuta 2015 kello 10.12 (EEST)
replies: text: :Kunnallispoliitikoissahan rima on etenkin vaalipuffauksen takia korkeahko, ja jos tätä ei haluta aktiivisesti muuttaa, niin tuo lienee lopputulema.--Urjanhai (keskustelu) 20. lokakuuta 2015 kello 10.23 (EEST) EDIT: En sano tähän mitään.

text: : Tässä muutaman vuoden takaa Iltalehden henkilökuva: http://www.iltalehti.fi/kuntavaalit/2012102716222304_kr.shtml Tämä 60-vuotissyntymäpäivähaastattelu taas oli kuukausi sitten (siis silloin, kun Hernesniemi vielä eli) Aamulehden kaikkien aikojen luetuin syntymäpäivähaastattelu: http://www.aamulehti.fi/Kotimaa/1194997909171/artikkeli/facebookissa+5000+kaveria+taman+miehen+tietavat+nokialla+kaikki.html --Elena (keskustelu) 20. lokakuuta 2015 kello 21.45 (EEST)

text: Merkittävä kansalaisvaikuttaja. Ollut oleellisena osana mm. Joukkovoiman valtakunnallisessa järjestäytymisessä. Iivarius (keskustelu) 20. lokakuuta 2015 kello 22.25 (EEST)
Artikkelin perusteella ansiot ovat: ääniharava, sitkeys valtuuston penkillä, hyppy uimarannan hyppytornista. Niiden perusteella ei merkittävä. Hämewiki voisi siis olla oikea paikka. Poliitikkojen merkittävyyskynnystä ei pidä laskea, samanlaisia paikallisia suosikkeja on joka kunnassa. --Abc10 (keskustelu) 21. lokakuuta 2015 kello 09.08 (EEST)

text: Häme-Wiki ei käy tähän, sen kohdealue on Kanta-Hämeen maakunta.--Urjanhai (keskustelu) 21. lokakuuta 2015 kello 10.14 (EEST)

text: Ainakin osa kuntapoliitikoista pitäisi saada Wikipediaan. Nythän ainakin keskustalla on monessakin kunnassa laitettu juoksupoika eduskuntaan ja todellista valtaa käyttävä toimii oman kunnan kunnanvaltuustossa ja -hallituksessa. Toki näistä pitäisi ensin median kertoa, että voitaisiin tuoda nämä maakuntien todelliset vaikuttajat Wikipediaankin. Tämä huomioni ei tosin liity Herkku Hernesniemeen mitenkään.--85.157.63.110 21. lokakuuta 2015 kello 17.41 (EEST)
Tässä vielä tiivistettynä, miksi merkittävä: Asukasliiton puheenjohtaja ja 31 vuotta kaupunginvaltuutettuna ja puolueensa ääniharava ja kotikaupunkinsa ääniharava ja parit ansiomerkit. Eli monta asiaa, joista mikään ei ehkä yksinään riittäisi merkittävyyskynnyksen ylittämiseen, mutta kaikki nämä yhdessä kyllä riittävät. --Elena (keskustelu) 21. lokakuuta 2015 kello 19.44 (EEST)

text: Juu ei, on oltava yksi asia mistä on merkittävä. Silppukooste erilaisia pikkuasioita ei tee merkittäväksi. Kannatan poistoa. --Maradonna (keskustelu) 21. lokakuuta 2015 kello 20.06 (EEST)

text: Kokonaisarviointina merkittävä (milloin muuten oli Asukasliiton puheenjohtaja, oliko pitkään?). Tämä aihe nyt ei ainakaan seuraavien vaalien alla tule heikkotasoisena ehdolle uudestaan. Lähteistys on kunnossa.--Htm (keskustelu) 22. lokakuuta 2015 kello 06.20 (EEST)
Terve! Herkku Hernesniemi oli aivan poikkeuksellinen nokialaispersoonallisuus eikä millään tavalla rinnastettavissa muihin kunnanvaltuutettuihin. Valtakunnallisella tasolla Herkun tekee merkittäväksi se, että hän oli pitkän aikaa yksi kommunistien ainoista kunnanvaltuutetuista. Mutta jos pysytään paikallisella tasolla, minusta artikkelin poistolle ei ole mitään järkevää syytä. Herkun elämä oli Nokian paikallishistoriaa. Artikkelia pitäisi pikemminkin laajentaa nokialaisten Herkkua koskevilla muistoilla kuin heittää roskakoriin.

text: Ei kai sentään voi väittää, että wikipedian pitäisi olla paikallishistoriikki tai yksittäisten ihmisten muistelujen keruupaikka tai että kunnallispolitiikon tekee valtakunnallisesti merkittäväksi se, että tämä edustaa valtakunnallisesti lähes merkityksetöntä marginaalipuoluetta. Tämän pitäisi olla tietosanakirja, johon eivät Hernesniemen kaltaiset vain paikallisesti tunnetut kunnallispolitiikot ole tähän mennessä kuuluneet. Miksi ihmeessä nyt pitäisi tehdä poikkeus? Kannatan poistoa.37.33.191.255 22. lokakuuta 2015 kello 16.52 (EEST)
replies: text: :Noin yleisesti muistelukset tai omat havainnot ihan kenestä vaan tai ihan mistä vaan, vaikka olisi kuinka merkittävä aihe tai henkilö (esim. Urho Kekkonen tai Suomen säätila) eivät sovellu Wikipediaan, vaan kaiken Wikipediassa julkaistavan tulee perustua aiemmin muualla, luotettavissa ja riippumattomissa lähteissä julkaistuihin tietoihin. Wikipedia siis vain kokoaa yhteen tietoa, joka on jo aiemmin julkaistu muualla, ja kaikki ensi kertaa julkaistava tieto pitää sen takia julkaista jossain muualla. Wikipedia voi hyvin olla paikallishistoriikki (katso :Luokka:Suomen paikallishistoria), kunhan käsitellään aiheita, joista on luotettavia ja riippumattomia lähteitä, mutta paikalliseen historiaan kohdistuvan aiemmin julkaisemattoman tiedon julkaisemiseen on käytettävä muita foorumeita. Joillain maakunnallisilla kirjastoilla on omia wikejään, esim. Hämeenlinnassa Häme-Wiki, joka yllä mainittiin, mutta valitettavasti niitä ei tällä hetkellä ole joka maakunnassa. Eri aiheista on myös muita wikejä: Wikipedia:Luettelo suomenkielisistä wikeistä.--Urjanhai (keskustelu) 22. lokakuuta 2015 kello 18.28 (EEST)
replies: text: ::No koska keskustelun määräaika on täynnä ja mitään poistokonsensusta ei yllä käydyn keskustelun perusteella ole, niin artikkeli säilyy. Poistin poistomallineen, vaikka olenkin vain ip ja kannatin artikkelin poistoa, mutta saadanpahan ainakin tämä asia pois päiväjärjestyksestä. 37.33.191.255 22. lokakuuta 2015 kello 18.32 (EEST)
replies: text: :::Hernesniemi on paikallisesti äärimmäisen merkittävä henkilö. Silti en tiiä että tarvitseeko hänen olla Wikipediassa. Joo kai? --Vnnen (keskustelu) 22. lokakuuta 2015 kello 20.49 (EEST)
thread_title:  Merkittävyys 

message: Se lienee saatavissa myöhemmin esim. kuolinilmoituksesta, muistakaa lisätä.--Urjanhai (keskustelu) 8. marraskuuta 2015 kello 10.44 (EET)
thread_title: Kuolinpäivä